มาเลฟิเซนต์: นางพญาปีศาจ

| มาเลฟิเซนต์: นางพญาปีศาจ |
| --- | --- |
ใบปิดภาพยนตร์
กำกับ: ยูวาคิม เรินนิง
เขียนบท:   ลินดา วูลเวอร์ตัน  โนอาห์ ฮาร์พสเตอร์  ไมกาห์ ฟิตเซอร์แมน-บลู  เจซ บัตเตอร์เวิร์ธ 
สร้างจาก:  ตัวละครจาก:  เจ้าหญิงนิทรา ของดิสนีย์  "เจ้าหญิงนิทรา" โดย ชาร์ล แปโร 
อำนวยการสร้าง:   โจ รอธ  แอนเจลีนา โจลี  ดันแคน เฮนเดอร์สัน 
นักแสดงนำ:   แอนเจลีนา โจลี  แอลล์ แฟนนิง  ชูวิเท็ล เอจีโอฟอร์  แซม ไรลีย์  เอ็ด สไกรน์  แฮร์ริส ดิกคินสัน  อิเมลดา สตอนตัน  จูโน เทมเพิล  เลสลีย์ แมนวิลล์  มิเชลล์ ไฟฟ์เฟอร์ 
กำกับภาพ: เฮนรี บราฮัม
ตัดต่อ:   ลอรา เจนนิงส์  เครก วูด 
ดนตรีประกอบ: เจฟฟ์ ซาเนลลี
บริษัทผู้สร้าง:   วอลต์ดิสนีย์พิกเชอส์  รอธฟิมส์  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   30 กันยายน ค.ศ. 2019 (2019-09-30) (เอลแคพิทัน)    16 ตุลาคม ค.ศ. 2019 (2019-10-16) (ไทย)    18 ตุลาคม ค.ศ. 2019 (2019-10-18) (สหรัฐ) 
ความยาว: 119 นาที
ประเทศ: สหรัฐ
ภาษา: อังกฤษ
ทุนสร้าง: 186 ล้านดอลลาร์สหรัฐ
ทำเงิน: 491.7 ล้านดอลลาร์สหรัฐ
ก่อนหน้านี้: มาเลฟิเซนต์ กำเนิดนางฟ้าปีศาจ (2014)
มาเลฟิเซนต์: นางพญาปีศาจ (อังกฤษ: Maleficent: Mistress of Evil) เป็นภาพยนตร์อเมริกันแนวมหากาพย์ จินตนิมิตด้านมืด ที่ออกฉายในปี ค.ศ. 2019 กำกับโดย ยูวาคิม เรินนิง เขียนบทโดย ลินดา วูลเวอร์ตัน, ไมกาห์ ฟิตเซอร์แมน-บลู และโนอาห์ ฮาร์พสเตอร์ อำนวยการสร้างโดยวอลต์ดิสนีย์พิกเชอส์ เป็นภาคต่อของเรื่อง มาเลฟิเซนต์ กำเนิดนางฟ้าปีศาจ (ค.ศ. 2014) ซึ่งเป็นภาพยนตร์ฉบับคนแสดงที่สร้างจากภาพยนตร์แอนิเมชันเรื่อง เจ้าหญิงนิทรา ของวอลต์ ดิสนีย์ ในปี ค.ศ. 1959 นับเป็นภาพยนตร์เรื่องที่สองในชุด มาเลฟิเซนต์ นักแสดง แอนเจลีนา โจลี กลับมารับบทนำ พร้อมด้วย แอลล์ แฟนนิง, แซม ไรลีย์, อิเมลดา สตอนตัน, จูโน เทมเพิล และ เลสลีย์ แมนวิลล์ กลับมารับบทเดิมจากภาคก่อน รวมถึง แฮร์ริส ดิกคินสัน มารับบท เจ้าชายฟิลิป แทนที่ เบรนตัน ทเวทส์ ในภาคแรก นักแสดงใหม่ประกอบด้วย ชูวิเท็ล เอจีโอฟอร์, เอ็ด สไกรน์ และ มิเชลล์ ไฟฟ์เฟอร์ เรื่องราวเกิดขึ้นห้าปีหลังจากภาคแรก ภาพยนตร์เรื่องนี้สืบสานเรื่องราวของตัวละครหลักเดิมที่ต้องเผชิญกับการถูกรุกรานโดยอาณาจักรเพื่อนบ้านที่มองว่าเป็นวายร้าย นอกเหนือจากแผนการต่าง ๆ ยังมีเรื่องราวของเผ่าพันธุ์แฟรีที่ทรงพลังแต่ใกล้สูญพันธุ์ เรียกว่า ดาร์กเฟย์ (Dark Fey)
หลังจากภาพยนตร์เรื่องแรกออกฉายในเดือนพฤษภาคม ค.ศ. 2014 โจลีกล่าวถึงภาคต่อไปว่ามีโอกาสเป็นไปได้ โครงการนี้ได้รับการประกาศอย่างเป็นทางการในเดือนมิถุนายนถัดมา โจลีเซ็นสัญญาในเดือนเมษายน ค.ศ. 2016 โดยมีเรินนิงผู้ร่วมกำกับจากภาพยนตร์สงครามแค้นโจรสลัดไร้ชีพ (ค.ศ. 2017) ซึ่งได้รับการว่าจ้างให้กำกับภาพยนตร์เรื่องนี้ในเดือนตุลาคม ค.ศ. 2017 นักแสดงที่เหลือได้รับการเพิ่มหรือยืนยันในเดือนพฤษภาคม ค.ศ. 2018 โดยเริ่มการถ่ายภาพยนตร์ฉากสำคัญในเดือนนั้นที่ไพน์วูดสตูดิโอส์ (Pinewood Studios) ในบักกิงแฮมเชอร์ ประเทศอังกฤษ การถ่ายทำยาวนานถึงเดือนสิงหาคม
มาเลฟิเซนต์: นางพญาปีศาจ ฉายรอบปฐมทัศน์ที่ลอสแอนเจลิสเมื่อวันที่ 30 กันยายน ค.ศ. 2019 และเข้าฉายในสหรัฐเมื่อวันที่ 18 ตุลาคม โดยได้รับการวิจารณ์ที่หลากหลายจากนักวิจารณ์ โดยคำวิจารณ์มุ่งเป้าไปที่ "เนื้อเรื่องซับซ้อนและภาพเสมือนจริงมากเกินไป" ภาพยนตร์เรื่องนี้ทำรายได้ทั่วโลก 491 ล้านดอลลาร์สหรัฐ แม้ว่าจะต้องสร้างรายได้ประมาณ 500 ล้านดอลลาร์สหรัฐเพื่อทำกำไรเมื่อพิจารณาจากงบประมาณทั้งหมด ต้นทุนการตลาด และการจัดจำหน่าย แต่ได้รับคำชมในด้านการแสดงของโจลี แฟนนิง และไฟฟ์เฟอร์ ภาพยนตร์เรื่องนี้ได้รับการเสนอชื่อเข้าชิงรางวัลออสการ์ สาขาการแต่งหน้าและทำผมยอดเยี่ยม จากงานประกาศผลรางวัลออสการ์ ครั้งที่ 92 โดยภาพยนตร์ภาคที่สามกำลังอยู่ในระหว่างการพัฒนา